VIRKAMIESTUOMIOISTUIMEN ENSIMMÄISEN JAOSTON PUHEENJOHTAJAN MÄÄRÄYS
3 päivänä maaliskuuta 2011
Asia F-86/10
Charles Dubus
vastaan
Euroopan parlamentti
Sovintoratkaisu – Asian poistaminen rekisteristä
Aihe: SEUT 270 artiklaan, jota sovelletaan Euratomin perustamissopimukseen sen 106 a artiklan nojalla, perustuva kanne, jossa Charles Dubus vaatii virkamiestuomioistuinta kumoamaan parlamentin tekemän päätöksen, joka julkaistiin 2.12.2009 ja jolla hänet jätettiin merkitsemättä vuoden 2009 ylennyskierroksen yhteydessä palkkaluokkaan AST 4 ylennettyjen virkamiesten luetteloon.
Ratkaisu: Asia F‑86/10, Dubus vastaan parlamentti, poistetaan virkamiestuomioistuimen rekisteristä. Asianosaiset vastaavat oikeudenkäyntikuluista tekemänsä sovinnon mukaisesti.
Tiivistelmä
Virkamiehet – Kanne – Sovintoratkaisu virkamiestuomioistuimessa – Asian poistaminen rekisteristä
(Virkamiestuomioistuimen työjärjestyksen 69 artikla)